CELEX: 62021CN0394
Language: da
Date: 2021-06-28 00:00:00
Title: Sag C-394/21: Anmodning om præjudiciel afgørelse indgivet af Curtea de Apel Bucureşti (Rumænien) den 28. juni 2021 — Bursa Română de Mărfuri SA mod Autoritatea naţională de reglementare în domeniul energiei (ANRE)

10.5.2022   
            
            
               DA
            
            
               Den Europæiske Unions Tidende
            
            
               C 191/5
            
         
      Anmodning om præjudiciel afgørelse indgivet af Curtea de Apel Bucureşti (Rumænien) den 28. juni 2021 — Bursa Română de Mărfuri SA mod Autoritatea naţională de reglementare în domeniul energiei (ANRE)
      (Sag C-394/21)
      (2022/C 191/05)
      Processprog: rumænsk
      
         Den forelæggende ret
      
      Curtea de Apel Bucureşti
      
         Parter i hovedsagen
      
      
         Sagsøger: Bursa Română de Mărfuri SA
      
         Sagsøgt: Autoritatea naţională de reglementare în domeniul energiei (ANRE)
      
         Intervenient: Federația Europeană a Comercianților de Energie
      
         Præjudicielle spørgsmål
      
      
                  1)
               
               
                  Er Europa-Parlamentets og Rådets forordning (EU) 2019/943 af 5. juni 2019 om det indre marked for elektricitet (1), navnlig artikel 1, litra b), og artikel 3, henset til bestemmelserne i Europa-Parlamentets og Rådets direktiv (EU) 2019/944 af 5. juni 2019 om fælles regler for det indre marked for elektricitet og om ændring af direktiv 2012/27/EU (2), fra sin ikrafttræden til hinder for, at en medlemsstat fortsat tildeler én enkelt licens til organisation og drift af centrale energimarkeder? Er den rumænske stat fra den 1. januar 2020 forpligtet til at spærre et eksisterende monopol på driften af elektricitetsmarkedet?
               
            
                  2)
               
               
                  Omfatter det personelle anvendelsesområde for principperne om fri konkurrence i forordning (EU) 2019/943, navnlig artikel 1, litra b) og c), og artikel 3, operatøren af et elektricitetsmarked som en varebørs? Har det nogen betydning for besvarelsen, om definitionen af elektricitetsmarkedet i artikel 2, nr. 40), i forordning (EU) 2019/943 henviser til definitionen af elektricitetsmarkedet i artikel 2, nr. 9), i direktiv 2019/944?
               
            
                  3)
               
               
                  Skal en medlemsstats tildeling af en enkelt licens til drift af elektricitetsmarkedet anses for at udgøre en konkurrencebegrænsning som omhandlet i artikel 101 TEUF og 102 TEUF, sammenholdt med artikel 4, stk. 3, TEU og artikel 106, stk. 1, TEUF?
               
            
         (1)  EUT 2019, L 158, s. 54.
      
         (2)  EUT 2019, L 158, s. 125.